આ4પ્રકારના લોકોએ ક્યારેય પણ ન કરવું જોઈએ બદામનું સેવન, નહિં તો ફાયદાની જગ્યાએ થઈ શકે છે નુક્સાન – Online88Media\nJanuary 20, 2021 mansi2 Comments on આ4પ્રકારના લોકોએ ક્યારેય પણ ન કરવું જોઈએ બદામનું સેવન, નહિં તો ફાયદાની જગ્યાએ થઈ શકે છે નુક્સાન\nદરેક વ્યક્તિ ઇચ્છે છે કે તેનું સ્વાસ્થ્ય હંમેશા સારું રહે. લોકો પોતાનું સ્વાસ્થ્ય જાળવી રાખવા માટે વિવિધ પ્રકારના પૌષ્ટિક આહારનું સેવન કરે છે. જો તમે સ્વાસ્થ્ય જાળવી રાખવા માટે કોઈની સલાહ લેશો તો દરેક વ્યક્તિ બદામ ખાવાની સલાહ આપશે. ડ્રાયફ્રૂટમાંથી બદામ સ્વાસ્થ્ય માટે ખૂબ ફાયદાકારક માનવામાં આવે છે. જો કોઈ વ્યક્તિ બદામનું સેવન કરે છે, તો તેનાથી સ્વાસ્થ્ય સંબંધિત ઘણી સમસ્યાઓ દૂર રહે છે.\nબદામનું સેવન કરવાથી શરીરને શક્તિ મળે છે, હૃદય સ્વસ્થ રહે છે, મગજ તેજ બને છે, એટલું જ નહીં પરંતુ બદામનું સેવન કરવાથી કેન્સર જેવા જીવલેણ રોગ સામે લડવામાં પણ મદદ મળે છે. બદામના ઘણા ફાયદા છે, પરંતુ બહુ ઓછા લોકો જાણતા હશે કે બદામ દરેક માટે ફાયદાકારક માનવામાં આવતી નથી. આજે અમે આ આર્ટિકલ દ્વારા કોણે બદામનું સેવન ન કરવું જોઈએ? તેના વિશે માહિતી આપવા જઇ રહ્યો છે.\nજેમ આપણે બધા જાણીએ છીએ કે વજન અને મેદસ્વીતા ખૂબ જ ખતરનાક છે. જે લોકોમાં મેદસ્વીતા વધુ હોય છે તે લોકોને અન્ય લોકોની તુલનામાં બિમારી થવાની સંભાવના વધુ રહે છે. દરેક વ્યક્તિ પોતાને ફીટ રાખવા પ્રયત્ન કરે છે, જેના માટે ઘણી ચીજો એવી છે જેનું સેવન ન કરવું જોઈએ. જે ચીજોમાં કેલેરી અને ચરબી વધુ માત્રામાં હોય છે તે ચીજોનું સેવન ન કરો તો વધુ સારું રહેશે. જણાવી દઈએ કે બદામમાં નોંધપાત્ર માત્રામાં કેલરી અને ચરબી હોય છે. આવી સ્થિતિમાં જો મેદસ્વી લોકો બદામનું સેવન કરે તો મેદસ્વીતા વધી શકે છે.\nજે લોકોને પાચન સંબંધિત સમસ્યા છે. તેઓએ બદામનું સેવન ન કરવું જોઈએ. બદામ પ્રોટીન અને વિટામિનથી ભરપુર હોય છે. આવી સ્થિતિમાં જો તમે બદામનું સેવન કરો છો, તો તેનાથી પાચનની સમસ્યા વધવાની સંભાવના રહે છે. બદામમાં વધારે પ્રમાણમાં ફાઈબર હોવાને કારણે એસિડિટીની સમસ્યાનું પણ જોખમ રહે છે.\nજો કોઈ વ્યક્તિને કિડની અથવા મૂત્રાશયમાં પથરીની સમસ્યા છે તે લોકોએ ભૂલથી પણ બદામનું સેવન ન કરવું જોઇએ. જણાવી દઈએ કે બદામમાં ઓક્સલેટ હોય છે, આવી સ્થિતિમાં જો તમે બદામનું સેવન કરો છો, તો તેનાથી આડઅસર થઈ શકે છે, આ ઉપરાંત જેમને હાઈ બ્લડપ્રેશરની સમસ્યા છે, તે લોકોએ પણ બદામનું સેવન ન કરવું જોઈએ.\nજે લોકો કોઈ પણ પ્રકારની દવા લઈ રહ્યા છે તે લોકોએ પણ બદામ ખાવાથી દૂર રહેવું જોઈએ. જણાવી દઈએ કે બદામમાં ભરપુર માત્રામાં મેગ્નેશિયમ હોય છે. જો તમે ત્રણથી ચાર બદામનું સેવન કરો છો, તો તેમાંથી 0.6mg મેગ્નેશિયમ મળે છે. આપણા શરીરને દરરોજ 1.8 થી 2.3mg મેગ્નેશિયમની જરૂર હોય છે. આવી સ્થિતિમાં, જો તમે વધુ માત્રામાં બદામનું વધુ સેવન કરો છો, તો તેનાથી શરીર પર પડતી દવાઓની અસર પર ફરક પડી શકે છે. જો કોઈ સમસ્યા માટે એન્ટિબાયોટિક્સ લેતા હોય તો, આ સ્થિતિમાં બદામનું સેવન ન કરવું જોઈએ.\n2 thoughts on “આ4પ્રકારના લોકોએ ક્યારેય પણ ન કરવું જોઈએ બદામનું સેવન, નહિં તો ફાયદાની જગ્યાએ થઈ શકે છે નુક્સાન”


યુનિવર્સિટીએ એડમિશન માટે આપી યુવતીઓ સાથે રહેવાની ઓફર\nજાહેરાતમાં સ્ટુડેન્ટ સાઇન બોર્ડ સાથે ઉભી છે જેમાં લખ્યું છે કે-તમે મારી સાથે આ યુનિવર્સિટીની લાયબ્રેરીમાં સવારથી સાંજ સુધી સમય પસાર કરવાનું પસંદ કરશો?\nબેઇજિંગ,તા.૧૧ : કોરોના કાળમાં લોકડાઉન બાદ અનલોક થઇ રહેલી દુનિયામાં તમામ ક્ષેત્રો હવે તેની કોરોના પહેલાની સ્થિતિમાં આવવાના સતત પ્રયત્ન કરી રહ્યા છે. પરંતુ લક્ષને પાર કરવા માટે ઘણીવાર ભૂલો થઇ જાય છે જેનુ પરિણામ પણ પ્રતિષ્ઠા ગુમાવીને ભોગવવું પડે છે. ચીનની એક યુનિવર્સિટી સાથે પણ આવુ જ બન્યું. અહીંની ટોપની એક યુનિવર્સિટીએ એડમિશન માટે કેટલીક જાહેરાતો સોશિયલ મીડિયા પર પોસ્ટ કરી હતી. જે પછી ભારે હંગામો થયો.\nચીનની નાનજિંગ યુનિવર્સિટીએ કેટલાક દિવસ પહેલા એડમિશન માટે જાહેરાત આપી હતી, જેમાં અહીં અભ્યાસ કરતી છ સ્ટુડેન્ટને દેખાડવામાં આવી હતી. જાહેરાતમાં આ તમામ સ્ટુડેન્ટ તેમના હાથમાં અલગ અલગ બોર્ડ લઇને યુનિવર્સિટીના અલગ અલગ ભાગમાં ઉભેલી જોવા મળે છે. જેને જોઇને લોકો ભડકી ગયા હતા. કારણ કે એક સ્ટુડેન્ટના હાથમાં રાખેલા બોર્ડમાં લખ્યું હતું કે, તમે મારી સાથે આ યુનિવર્સિટીની લાયબ્રેરીમાં સવારથી સાંજ સુધી સમય પસાર કરવાનું પસંદ કરશો?\nઆ સિવાય અન્ય એક સ્ટુડેન્ટના સાઇન બોર્ડમાં પણ લખવામાં આવ્યું હતું કે શું તમે મને તમારા યુથનો હિસ્સો બનાવવા નથી ઇચ્છતા? આ બંને તસવીરો જાહેર થતાં એનજેયુને ભારે ટીકાનો સામનો કરવો પડ્યો હતો. જોકે અન્ય સ્ટુડેન્ટના હાથમાં રહેલા સાઇન બોર્ડમાં લખેલા વાકયોને લઇને કોઇ વિવાદ સર્જાયો ન હતો.\nયુનિવર્સિટીએ જાહેરાત પોસ્ટ કરતાં જ લોકોમાં ભારે રોષ જાગી ઉઠ્યો હતો અને સોશિયલ મીડિયા પોસ્ટ પર કોમેન્ટમાં આ યુનિવર્સિટીના સેકિસસ્ટ વલણ સામે વિરોધ જતાવવા લાગ્યા. ઘણા યુઝર્સે એવી કોમેન્ટ પણ કરી હતી કે યુવકોને આકર્ષવા માટે યુવતીઓનો ઉપયોગ કેમ કરવામાં આવી રહ્યો છે?\nજોકે ભારે વિવાદ થતાં યુનિવર્સિટીએ તમામ જાહેરાતોને હટાવી લીધી હતી, એની સામે કેટલાક લોકોનું એવુ માનવુ હતું કે સોશિયલ મીડિયા પર લોકોએ વધારે પડતી પ્રતિક્રિયા આપી છે, આ જાહેરાતોને આટલી ગંભીરતાથી લેવાની જરૂર ન હતી.


President Ramnath Kovind Signed on 10% Reservation bill for upper castes\nગરીબ સવર્ણોના અનામત બિલને રાષ્ટ્રપતિની મંજૂરી, 1 જ સપ્તાહમાં મળવા લાગશે લાભ\nJanuary 12, 2019 | 8:02 pm IST\nગરીબ સવર્ણોને સરકારી નોકરીઓ અને શિક્ષણ સંસ્થાનોમાં 10 ટકા અનામત આપવાના બિલ પર રાષ્ટ્રપતિ રામનાથ કોવિંદે હસ્તાક્ષ કરી દીધા છે. આ સાથે જ આર્થિક રીતે પછાત સવર્ણોને અનામતનો માર્ગ મોકળો બન્યો છે. એક સપ્તાની અંદર જ અનામતનો લાભ મળવાનું પણ શરૂ થઈ જશે. સરકારે આ બાબતની અધિસુચના પણ જાહેર કરી દીધી છે.\nસામાજીક ન્યાય અને કાયદા મંત્રાલય એક સપ્તાહની અંદર આ કાયદા સાથે સંકળાયેલી જોગવાઈઓને અંતિમ રૂપ આપશે.\nઉલ્લેખનીય છે કે, સામાન્ય વર્ગના આર્થિક રૂપે પછાત લોકોને સરકારી નોકરીઓ અને શિક્ષણ સંસ્થાનોમાં 10 ટકા અનામત આપવાના નિર્ણય પર નરેન્દ્ર મોદીની કેબિનેટે7જાન્યુઆરીએ મંજૂરીની મ્હોર મારી હતીએ. ત્યાર બાદ 8 જાન્યુઆરીએ સંવિધાન સંશોધન બિલને લોકસભામાં રજુ કરવામાં આવ્યું હતું. તે જ દિવસે આ બિલ લોકસભામાં પાસ થઈ ગયું હતું. આ બિલના સમર્થનમાં 323 મત પડ્યાં હતાં જ્યારે વિરોધમાં3મત.\n9 જાન્યુઆરીએ આ બિલને રાજ્યસભામાં રજુ કરવામાં આવ્યું. તેના માટે રાજ્યસભાની બેઠકને એક દિવસ માટે વધારવામાં આવી. રાજ્યસભામાં પણ આ બિલ પર લાંબી ચર્ચા થઈએ અને તે જ દિવસે આ બિલને સદનમાં મંજુરી આપવામાં આવી. રાજ્યસભામાં બિલના સમર્થનમાં 165 મત પડ્યાં હતાં તો વિરોધમાં 7. બંને સદનમાં પસાર થઈ ગયા બાદ આ બિલને રાષ્ટ્રપતિ પાસે મંજૂરી માટે મોકલી આપવામાં આવ્યું હતું.\nઆજે રાષ્ટ્રપતિ રામનાથ કોવિંદ્દે આ બિલ પર હસ્તાક્ષર કર્યા છે. આ બિલમાં અગાઉથી લાગુ એસસી, એસટી અને ઓબીસી સમુદાયને મળતી અનામત કરતા અલગ હશે.\nસૌથી મહત્વપૂર્ણ બાબત એ છે કે, એક સપ્તાહની અંદર જ ગરીબ સવર્ણોને અનામતની મળવાની શરૂઆત થઈ જશે.\nPM મોદીએ લોકસભામાં કોંગ્રેસને માર્યો જોરદાર ટોણો, તમે એટલી ઉંચાઈ પર જાવ કે…\nતો એટલે રાષ્ટ્રપતિના ભાષણમાં રાહુલ ગાંધી ફોનમાં હતા વ્યસ્ત! કારણ આવ્યુ સામે\nકોંગ્રેસ અધ્યક્ષ રાહુલ ગાંધી ફરી એકવાર મજાકનું પાત્ર બન્યા… જુઓ Video


રાહુલના BJP પર પ્રહારો: 1 જાદુગર શું ઓછા હતા? | gujarat election 2017 rahul agndhi addresses public meet at ahmedabad - Gujarati Oneindia\nરાહુલના BJP પર પ્રહારો: 1 જાદુગર શું ઓછા હતા?\n| Updated: Friday, November 24, 2017, 21:01 [IST]\nશુક્રવારથી રાહુલ ગાંધીએ ગુજરાતમાં ચૂંટણી પ્રચારના બીજા તબક્કાની શરૂઆત કરી હતી. સવારે સૌપ્રથમ તેમણે પોરબંદર ખાતે માછીમારો સાથે સંવાદ કરી સભાનું સંબોધન કર્યું હતું. ત્યાર બાદ અમદાવાદમાં દલિત સ્વાભિમાન સભાનું સંબોધન કર્યું હતું તથા 5000 દલિતો દ્વારા બનાવવામાં આવેલ 125 ફૂટ લાંબા રાષ્ટ્રધ્વજનો સ્વીકાર કર્યો હતો. ત્યાર બાદ તેમણે મેડિકલ તથા શિક્ષણ ક્ષેત્રના લોકો સાથે પણ સંવાદ કર્યો હતો અને તેમની મુસીબતો તથા પ્રશ્નો સાંભળ્યા હતા. શુક્રવારે સાંજે નિકોલ ખાતે તેમણે યુવા રોજગાર સમૃદ્ધ નગર સભાનું સંબોધન કર્યું હતું. તેમણે ત્રણ નારા સાથે સંબોધનની શરૂઆત કરી હતી. જય સરદાર, જય ભવાની અને જય ભીમ!\n'એક જાદુગર ઓછા હતા?'\nરાહુલ ગાંધીએ કહ્યું કે, 'મેં સમાચાર પત્રમાં વાંચ્યુ કે, ભાજપ આ વખતે કેમ્પેન માટે જાદુગરોની મદદ લઇ રહ્યાં છે. મને વાંચીને વિચાર આવ્યો કે, શું એક જાદુગર ઓછા છે? તે બીજા જાદુગરોને બોલાવવાની જરૂર પડી છે! એક મેળામાં મેં જોયું હતું કે, જાદુગર જે ટ્રિક કરે એને લોકો પકડી લેતા હતા. આવું જ કંઇક મેઇન જાદુગર સાથે થઇ રહ્યું છે. ગત વર્ષે તેમણે 8 નવેમ્બરના રોજ 500 અને 1000ના નોટને ગાયબ કરવાનો જાદુ કર્યો હતો. એ પછી જાદુનો બીજો ખેલ શરૂ થયો. બેંકના દરવાજે જનતાની લાઇન અને દેશના અમીર ચોરો પાછળા રસ્તે બેંકમાં ગયા અને એસીમાં બેઠા-બેઠા પોતાના કાળા નાણાંને ધોળામાં બદલી કાઢ્યા. એક તોફાન આવ્યું અને એમાં જાદુથી એક કંપની સામે આવી. જાદુથી જય શાહની કંપનીએ ત્રણ મહિનામાં 50 હજારને 80 કરોડમાં બદલી કાઢ્યા. નોટબંધી બાદ ગબ્બર સિંહ ટેક્સનો જાદુ થયો. રાત્રે 12 વાગ્યાનો સમય એમને ખબર નહીં શા માટે પસંદ છે? 12 વાગે નોટબંધી, ત્યાર બાદ 12 વાગે જીએસટી. પરિણામ એ છે કે, આજે રાજ્યામાં 30 લાખ યુવાઓ બેરોજગાર છે.'\n'ગુજરાત પાસે બહુ શક્તિ છે'\n'વાયુ સેનાએ રફાયલ વિમાન ખરીદ્યું. જાદુથી, કોઇ પ્રક્રિયા વિના રફાયલ ડીલ બદલાઇ ગઇ, કેવી રીતે? જાદુગર ફ્રાન્સ ગયા અને જાદુથી રફાયલ ડીલ બદલાઇ ગઇ. હવે અમે કહીએ છીએ કે, પાર્લામેન્ટ ખોલો. પરંતુ ના, એમનું કહેવું છે કે, ગુજરાત ચૂંટણી પહેલાં પાર્લામેન્ટ નહીં ખુલે. રફાયલ ડીલમાં પરિવર્તન કઇ રીતે તયું, રક્ષા મંત્રીને જાણ હતી કે નહીં, સવાલોના જવાબ તો આપો. નેનો યોજનામાં 35 હજાર કરોડ રૂપિયા રોકવાને બદલે એ પૈસા જો યુનિવર્સિટી અને હોસ્પિટલો પાછળ ખર્ચાયા હોત તો આજે સ્થિતિ કંઇ અલગ હોત. કે પછી અમદાવાદ કે સુરતના નાના અને મધ્યમ કક્ષાના વેપારીઓ પાછળ રોકવામાં આવ્યો હોત, તો દેશ ચીન સાથે હરીફાઇ કરવા આજે સક્ષમ બન્યો હોત. અમે ગુજરાતમાં આ પરિવર્તન લાવવા માંગીએ છીએ. 22 વર્ષથી તમને કેહવામાં આવ્યું છે કે, તમારામાં કોઇ શક્તિ નથી, માત્ર એક વ્યક્તિ પાસે છે શક્તિ. સાચી વાત તો એ છે કે, ગુજરાત પાસે બહુ શક્તિ છે.'\nGujarat Election 2017: Congress VP Rahul Ganhdi addressed public rally at Ahmedabad on Friday night.


Deepika Padukone News : Read Latest News on Deepika Padukone, Photos, Live Interviews and Videos Online at Gujarati Midday\nબીચવૅરમાં દીપિકાનું 'BOLD' ફોટોશૂટ, જુઓ તસવીરો\nઅભિનેત્રી દીપિકા પાદુકોણ આજકાલ સોશ્યલ મીડિયા પર બહુ એક્ટિવ રહે છે. તાજેતરમાં તેણે ફેશન મેગેઝીન 'ELLE' માટે બીચ પર ફોટોશૂટ કરાવ્યું છે. જેની તસવીરો દીપિકાએ ઇન્સ્ટાગ્રામ પર શેર કરી છે. આ ફોટોશૂટમાં અભિનેત્રી એકદમ બૉલ્ડ અને સેક્સી દેખાય છે. આવો તસવીરોમાં જોઈએ બીચવૅરમાં દીપિકા પાદુકોણનો બૉલ્ડ અવતાર...\n(તસવીર સૌજન્ય : દીપિકા પાદુકોણ ઇન્સ્ટાગ્રામ અકાઉન્ટ)\nMar 11, 2020, 15:26 IST\nOct 16, 2019, 09:30 IST\nબોલીવુડના પ્રતિષ્ઠિત આઈફા એવોર્ડ બુધવારે મુંબઈમાં યોજાઈ ગયા. ત્રણ દિવસ ચાલેલી ઈવેન્ટમાં ત્રીજા દિવસે એવોર્ડ સેરેમની યોજાઈ. ત્યારે ફોટોઝમાં જુઓ બોલીવુડના તમારા ગમતા સ્ટાર્સ કેવા અંદાજમાં રેડ કાર્પેટ પર પહોંચ્યા હતા.\n(Image Courtesy: Pallav Paliwal)\nસોશિયલ મીડિયા પર ફેસ એપની આજકાલ ખૂબ જ ચર્ચા છે. બધા જ લોકો ફેસ એપ ટ્રાય કરી રહ્યા છે. સાથે જ સેલેબ્સના ઓલ્ડ લૂક પણ વાઈરલ થઈ રહ્યા છે. ત્યારે તમે પણ જોઈ લો તમારા ફેવરિટ સ્ટાર્સ વૃદ્ધત્વમાં કેવા લાગશે\nહેઝલ કીચ પહેલા આ સાત અભિનેત્રીઓને ડેટ કરી ચુક્યા છે યુવરાજ સિંહ\nયુવરાજ સિંહ ક્રિકેટમાંથી સંન્યાસ લઈ ચુક્યા છે. ક્રિકેટના મેદાનની સાથે તેમણે પ્રેમની પિચ પર પણ અનેક પારીઓ રમી છે. જાણો હેઝલ સાથે લગ્ન કરતા પહેલા કઈ-કઈ અભિનેત્રીઓને ડેટ કરી ચુક્યા છે યુવરાજ.\nJun 10, 2019, 16:45 IST\nApr 15, 2019, 15:57 IST\nબૉલીવુડમાં છવાયો બ્લૂ રંગનો ક્રેઝ, જુઓ તસવીરો\nઅનુષ્કા શર્માથી લઈને આલિયા ભટ્ટ સુધીની બૉલીવુડ અભિનેત્રીઓને અલગ-અલગ ઈવેન્ટ્સમાં અલગ-અલગ બ્લૂ કલરના પોશાકમાં જોવા મળ્યા હતા. આ તસવીર સાબિત કરે છે કે બ્લૂ મોસમનો રંગ છે.\nApr 14, 2019, 09:24 IST\nApr 08, 2019, 15:05 IST\nMar 31, 2019, 14:59 IST\nMar 26, 2019, 18:56 IST\nદીપિકા પાદુકોણનો એરપોર્ટ લૂક, આ સ્ટાર્સ પણ હાજર, જુઓ તસવીરો\nદીપિકા પાદુકોણ, સુનિલ શેટ્ટી અને અનુષ્કા શર્મા મુંબઈ એરપોર્ટ પર જોવા મળ્યા હતાં, જુઓ તસવીરો\nMar 22, 2019, 17:05 IST\nMar 20, 2019, 16:38 IST


Virat's hint about Rohit !: Kohli said- I am proud to have led the Indian team, the team is in good hands even after me\nરોહિત અંગે વિરાટનો સંકેત!:કોહલીએ કહ્યું- ભારત દેશની ટીમનું નેતૃત્વ કર્યું એનો મને ગર્વ છે, મારા પછી પણ ટીમ સારા હાથમાં છે\nટીમ ઈન્ડિયાએ રોહિતની કેપ્ટનશિપમાં 19 T-20 પણ રમી છે. તેમાંથી ટીમ 15 મેચ જીતી હતી\nWritten By newsonline | Ahmedabad | Published: 2021-11-09 11:03:15\nટીમ ઈન્ડિયાએ T20 વર્લ્ડ કપમાં નામીબિયા સામે છેલ્લી મેચ રમી હતી. ત્યારપછી તમામ ખેલાડીઓ સ્વદેશ પરત ફરશે, કારણ કે ભારત ગ્રુપ સ્ટેજમાંથી જ બહાર થઈ ગયું છે. નામીબિયા સામે ટોસના સમયે કેપ્ટન તરીકે છેલ્લી T20 મેચ રમી રહેલા વિરાટ કોહલીએ રોહિત શર્મા અંગે મોટો સંકેત આપ્યો છે. તેના અનુસાર રોહિત શર્મા ટૂંક સમયમાં T-20 ફોર્મેટમાં ભારતીય ટીમની કેપ્ટનશિપ સંભાળી લેશે.\nવિરાટે કહ્યું આ વર્લ્ડ કપમાં ટોસ મહત્ત્વપૂર્ણ રહ્યો\nકેપ્ટન કોહલીએ કહ્યું કે T20 વર્લ્ડ કપમાં ટોસની ભૂમિકા મહત્વપૂર્ણ રહી છે. જ્યારે પણ મેં ટોસ જીત્યો છે, અમે મેદાન પર જે ઇચ્છતા હતા તે કર્યું છે. પરિણામો પણ અમારી તરફેણમાં આવ્યા છે. ભારતીય ટીમની કેપ્ટનશિપ કરવી મારા માટે ગર્વની ક્ષણ છે અને મેં તેમાં મારું સર્વશ્રેષ્ઠ પ્રદર્શન કર્યું છે. મારે શોર્ટ ફોર્મેટના સ્થાને અન્ય ફોર્મેટ પર ધ્યાન કેન્દ્રિત કરવું જોઈએ.\nવિરાટે વધુમાં કહ્યું હતું કે મને જે તક મળી તેના માટે હું આભારી છું. હવે નવા કેપ્ટન માટે આ ટીમને આગળ લઈ જવાનો સમય આવી ગયો છે. રોહિત પહેલાથી જ વાઇસ કેપ્ટન તરીકે આ ટીમની સંભાળ લઈ રહ્યો છે. તેથી મારા પછી પણ ટીમ ઈન્ડિયા સારા હાથમાં છે. મારી ટીમ જે રીતે રમી તેના પર મને ગર્વ છે.\nહું T-20માં બેટર તરીકે રમવાનું ચાલુ રાખીશ- વિરાટ\nવિરાટ વર્લ્ડ કપ પછી બેટર તરીકે T-20 રમવાનું ચાલુ રાખશે. જોકે, મીડિયા રિપોર્ટ્સના આધારે તે ટેસ્ટ અને વનડેમાં કેપ્ટનશિપ કરવાનું ચાલુ રાખશે. તે જ સમયે રોહિતને T20 ટીમની કેપ્ટનશિપ સોંપવામાં આવી શકે છે અને કેએલ રાહુલ-રિષભ પંતમાંથી કોઈ એકને વાઈસ-કેપ્ટન પદ સોંપવામાં આવી શકે છે. રોહિત IPLનો સૌથી સફળ કેપ્ટન છે. તેણે પોતાની ટીમને પાંચ વખત IPL ચેમ્પિયન પણ બનાવી છે.\nરોહિતની કેપ્ટનશિપમાં ભારત\nટીમ ઈન્ડિયાએ રોહિતની કેપ્ટનશિપમાં 19 T-20 પણ રમી છે. તેમાંથી ટીમ 15 મેચ જીતી હતી. ટીમ ઈન્ડિયાએ વિરાટની કેપ્ટનશિપમાં 50* T20 મેચ રમી છે. જેમાંથી 29 જીતી હતી. તે જ સમયે, તેને 16મા હારનો સામનો કરવો પડ્યો હતો. જ્યારે બે મેચ ટાઈ રહી હતી તથા2પરિણામ વિના સમાપ્ત થઈ હતી.\nજોકે, અત્યારે રોહિત કેપ્ટનશિપનો કાર્યભાર સંભાળશે નહીં. ન્યૂઝીલેન્ડ સામેની સિરીઝમાં કેએલ રાહુલને કેપ્ટનશિપ સોંપવામાં આવી શકે છે. બેક ટુ બેક મેચના કારણે રોહિત-વિરાટ સહિત ઘણા સિનિયર ખેલાડીઓને આરામ આપવામાં આવી શકે છે.


આર્થિક રાશિફળ : આ4રાશિના જાતકોને નુકસાન થઈ શકે છે, સાવધાન રહો , જાણો આજનું રાશિફળ – ગુજ્જુ મસાલા\nPosted on December 6, 2020 December 7, 2020 Author gujju masala Comment(0)\nપંચંગ મુજબ, ચંદ્ર લીઓમાં સંક્રમિત થઈ રહ્યો છે અને સૂર્ય વૃશ્ચિક રાશિમાં છે.7ડિસેમ્બર, 2020 એ માર્ગશીર્ષ મહિનાના કૃષ્ણ પક્ષનો સાતમો દિવસ છે. આ દિવસે મગ નક્ષત્ર અને વિષ્કુંભ યોગ બનાવવામાં આવે છે. આજે ગ્રહોની ગતિ અને નક્ષત્રોની સ્થિતિનો આર્થિક જન્માક્ષર પર સંપૂર્ણ પ્રભાવ પડી રહ્યો છે.\nમેષ રાશિના લોકોનું નુકસાન થઈ શકે છે\nમેષ રાશિના લોકો આજે વિચારપૂર્વક રોકાણ કરે છે. આજે દવાનો વ્યવસાય સાથે સંકળાયેલા લોકોને લાભ મળી શકે છે. તે જ સમયે, પૈસાની ખોટની પણ સંભાવના છે, આજે તમારે ઉતાવળા નિર્ણયો લેવાનું ટાળવું પડશે. વિરોધીઓ નુકસાન પહોંચાડવા માટે તેમના શ્રેષ્ઠ પ્રયાસો કરશે, જ્યારે તેઓ નફાને પણ અસર કરશે. જો તમે શાંત રહેશો અને બધી તથ્યો જાણ્યા પછી જ કોઈ પગલું ભરશો તો સારું રહેશે.\nજેમિની ભ્રમણાઓ અને તાણથી દૂર રહો\nમિથુન રાશિના લોકો આજે માનનીય તાણથી મૂંઝવણનો સામનો પણ કરી શકે છે. આજે તમને કૃષિ આધારિત માલનો લાભ મળી શકે છે, જ્યારે કોઈ જૂનો નિર્ણય આજે સાર્થક થઈ શકે છે. તમે આજે જીવનસાથી સાથે સુમેળ બનાવવામાં સફળ થશો. આજે તમને તમારી મજૂરી અને પ્રતિભાથી લાભ થશે. તમારે આજે ટૂંકી યાત્રા કરવી પડી શકે છે. આજે કેટલાક નવા લોકોને મળવાની સંભાવના છે. આમાંથી કોઈપણ તમારા ફાયદા માટે માર્ગ મોકળો કરશે.\nસિંહ રાશિ કામો પૂર્ણ થશે\nઆજે સિંહ રાશિના લોકો ધનમાંથી પૈસા કમાવવા માટે વિચારશે અને પ્રયત્ન કરશે. કોઈ મિત્ર કે મોટા ભાઈની મદદથી તમે નવો ધંધો શરૂ કરવાની યોજના બનાવી શકો છો. આ સમયે રોકાણ કરવાથી ફાયદો થશે. ઘણા સ્રોતોથી પૈસા આવી શકે છે. આ દિવસે, તમે બધા કાર્યો પૂર્ણ કરવામાં સમર્થ હશો, જ્યારે અન્ય લોકો પણ કાર્ય પૂર્ણ કરવામાં સફળ રહેશે. તમારા અધિકારોનો દુરુપયોગ કરવાનું ટાળો, નહીં તો તમારે નુકસાન વેઠવું પડી શકે છે.\nકુંભ રાશિ સાથે સાવચેત રહો\nઆજે કુંભ રાશિના લોકોએ વિચાર કરીને નવું પગલું ભરવું જોઈએ. આજે નફાની સાથે સાથે નુકસાનનું પ્રમાણ પણ જોરદાર છે. ખોટી રીતે લાભ લેવાનો વિચાર દૂર કરો. નહિંતર, તમારે લેવા માટે આપવું પડી શકે છે. આજે તમને પ્રવાહીથી લાભ મળી શકે છે, આજે તમે જમીન વગેરેમાં પણ રોકાણ કરી શકો છો. આજે તમે તમારા સંપર્કોથી આવતી પરેશાનીઓ દૂર કરી શકશો.\nઆજનો દિવસ તમારા માટે મિશ્રિત રહેશે. આજે તમારા ધંધામાં વધારો થશે, પરંતુ આર્થિક ફાયદાના અભાવને કારણે આગળના તમામ કામોને અસર થઈ શકે છે, તેથી નીતિ બનાવીને કામ કરો. જો સાસરાની બાજુના કોઈ વ્યક્તિ પાસે તમારા લોનવાળા પૈસા છે, તો તે આજે તે તમને પાછો મેળવી શકે છે અને વહીવટને જોડાણનો લાભ પણ મળશે. તમને સાંજના […]


Kangana's Ranaut increased the weight for 'Panga', started shooting for the remaining part of the film in Mumbai|કંગના રનૌતે 'પંગા' ફિલ્મ માટે વજન વધાર્યું, મુંબઈમાં ફિલ્મના બાકી ભાગનું શૂટિંગ શરૂ કર્યું\nKangana's Ranaut increased the weight for 'Panga', started shooting for the remaining part of the film in Mumbai\nશૂટિંગ / કંગના રનૌતે 'પંગા' ફિલ્મ માટે વજન વધાર્યું, મુંબઈમાં ફિલ્મના બાકી ભાગનું શૂટિંગ શરૂ કર્યું\nMay 04, 2019, 09:04 AM IST\nબોલિવૂડ ડેસ્ક: ડિરેક્ટર અશ્વિની ઐયરની ફિલ્મ 'પંગા'નું શૂટિંગ મુંબઈમાં શરૂ થયું છે. આ ફિલ્મમાં કંગના રનૌત કબડ્ડી પ્લેયરનો રોલ નિભાવી રહી છે. ફિલ્મનું મોટા ભાગનું શૂટિંગ દિલ્હી, કોલકત્તા અને ભોપાલમાં પૂરું થઇ ગયું છે. બાકીના ભાગનું શૂટિંગ મુંબઈમાં શરૂ થયું છે. આ શૂટિંગ 15 દિવસનું હશે.\nકંગનાએ જણાવ્યું હતું કે, આ રોલ માટે તેને વજન વધાર્યું છે. એથ્લેટિકના રોલને ન્યાય આપવા માટે ખાસ સાથળ આસપાસ વજન વધાર્યું છે. તેણે એવું પણ જણાવ્યું હતું કે, અશ્વિની તેના પ્રોગેસથી ખુશ છે.\nફિલ્મની સ્ટોરી કબડ્ડીની આસપાસ ફરે છે સાથે સાથે તેમાં પારિવારિક મૂલ્યો, સંબંધોને પણ સમાવી લેવામાં આવ્યા છે. આ ફિલ્મમાં જેસી ગિલ, રિચા ચઢ્ઢા અને પંકજ ત્રિપાઠી પણ સામેલ છે. પંગા ફિલ્મ 24 જાન્યુઆરી, 2020ના રોજ રિલીઝ થવાની છે.


અરબી સમુદ્રમાં ગત અઠવાડિયે ઉદભવેલું તાઉ તે વાવાઝોડું ભારતના પશ્ચિમી પાંચ રાજ્યોને ઘમરોળીને ઉત્તર ભારત તરફ આગળ વધ્યુ હતુ. હવે આ વાવાઝોડાની અસર ઉત્તર ભારતનાં વાતાવરણમાં વર્તાય છે. દિલ્હીમાં મે મહિનામાં ઈસ ૧૯૦૧ બાદ પહેલીવાર જોરદાર વરસાદ પડયો છે તો ગરમીમાં પણ અહીં વર્ષોનો રેકોર્ડ તોડી નાંખ્યા છે. વાવાઝોડાને કારણે દિલ્હી એનસીઆર, રાજસ્થાન, ઉત્તર પ્રદેશ, હિમાચલ પ્રદેશ અને ઉત્તરાખંડમાં ભારે વરસાદ નોંધાયો હતો. દિલ્હીમાં તો વરસાદે ૧૨૦ વર્ષનો રેકોર્ડ તોડ્યો છે. ગુરુવારે હવામાન ખાતાએ દેશનાં કેટલાક રાજ્યોમાં હજી પણ વરસાદની આગાહી કરી હતી. બંગાળની ખાડીમાં આકાર લઈ રહેલા વાવાઝોડા યાસને કારણે તામિલનાડુ, કેરળ, કર્ણાટક, ઓડિશા સહિત કેટલાક રાજ્યોમાં તોફાની પવન ફુંકાઈ શકે છે. જયારે ઉત્તર પૂર્વનાં તમામ રાજ્યોમાં તથા બંગાળના ગંગા કાંઠાના વિસ્તારો, ઓડિશા, કેરળ, લક્ષદ્વીપ મિનિકોય, સિક્કિમ, મેઘાલય, આસામ, પુડ્ડુટેરીમાં વરસાદ પડી શકે છે.\nગત બુધવારે દિલ્હીમાં6ઈંચ જેટલા વરસાદ ખાબક્યો હતો. આ વરસાદ ઈસ ૧૯૦૧ પછી મે મહિનામાં પડેલો સૌથી વધુ વરસાદ હતો. ગુરુગ્રામ સહિત દિલ્હી એનસીઆરનાં રસ્તાઓ પર ઠેરઠેર પાણી ભરાઈ જતા વાહનવ્યવહાર બાધિત થયો હતો. દિલ્હી -એનસીઆર, રાજસ્થાન, હિમાચલ પ્રદેશ, હરિયાણા, ઉત્તર પ્રદેશ, મધ્ય પ્રદેશ અને ચંડીગઢમાં વાતાવરણમાં પલટે આવ્યા બાદ ભારે વરસાદ પડયો હતો અને તાપમાનનો પારો અચાનક ગગડયો હતો. દિલ્હીમાં તાપમાને ૭૦ વર્ષનો રેકોર્ડ તોડ્યો હતો. બુધવારે મહત્તમ તાપમાન ઘટીને ૨૩.૮ ડીગ્રી થઈ ગયું હતું જે સામાન્ય કરતા ૧૬ ડીગ્રી ઓછું હતું.\nદિલ્હીમાં લઘુત્તમ તાપમાન ૧૯.૩ ડિગ્રી નોંધાયું હતું. આ પહેલાં ૧૯૫૧માં દિલ્હીમાં મે મહિનામાં લઘુત્તમ તાપમાન આટલું નીચું ગયું હતું. બિહારમાં પટના સહિત ૧૯ જિલ્લામાં ભારે વરસાદ પડયો હતો. બિહારનાં આ જિલ્લાઓમાં એલર્ટ જાહેર કરવામાં આવ્યું છે. રાજસ્થાનમાં સતત ૧૪ કલાક વરસાદ પડયો હતો જ્યારે ઉત્તર મધ્ય પ્રદેશમાં પણ કેટલાક જિલ્લામાં ભારેથી હળવો વરસાદ પડયો હતો. આ ઉપરાંત વાવાઝોડાને કારમે ઉત્તરાખંડનાં ચકરાતામાં આભ ફાટ્યુ હતુ. તોફાની પવન અને ભારે વરસાદથી એક વ્યક્તિનું મોત અને ૪ લોકો લાપતા થયા હતા. કેદારનાથમાં બરફવર્ષા સાથે આસપાસના વિસ્તારમાં વરસાદ પડયો હતો. હિમાલયનાં પર્વતીય વિસ્તારોમાં ક્યાંક બરફ પડયો હતો. બદરીનાથ હાઈવે પર જમીન ધસી પડતા વાહનવ્યવહાર કલાકો સુધી ઠપ થઈ ગયો હતો.


સૌરાષ્ટ્ર-કચ્છમાં ધોમધખતા તાપ વચ્ચે કચ્છનાં કંડલા-ગાંધીધામમાં કમોસમી છાંટા\nરાજકોટ તા. ૯ :.. સૌરાષ્ટ્રમાં ધોમધખતા તાપ વચ્ચે કાલે બુધવારે કચ્છમાં અચાનક હવામાનમાં પલ્ટો આવ્યો છે. અહીં જુદા જુદા વિસ્તારોમાં ગોરંભાયેલા વાતાવરણ સાથે કમોસમી છાંટા વરસતા આશ્ચર્ય સર્જાયું હતું. ભરઉનાળે ચૈત્ર મહિનામાં વરસાદી ઘટા છવાતાં લોકો નવાઇ પામ્યા હતાં. કચ્છનાં ગાંધીધામ, અંજાર, કંડલા સહિતનાં વિસ્તારોમાં કાલે સાંજે ચાર વાગ્યા બાદ વાદળછાયું વાતાવરણ થઇ ગયુ હતું. દરમિયાન કમોસમી છાંટા વરસવા લાગતા વાતાવરણ વરસાદી બની ગયું હતું. જયારે ભુજમાં ગોરંભાયેલા વાતાવરણ સાથે વરસાદ પડે તેવો માહોલ છવાયો હતો. પશ્ચિમ કચ્છ વિસ્તારમાં કમોસમી માવઠું વરસ્યુ હતું.\nજયારે રાજકોટ સહિત સૌરાષ્ટ્રના અન્ય વિસ્તારોમાં બપોરે ગરમી સાથે તડકો પડયો હતો.\nગઇકાલે રાજયમાં સૌથી વધુ મહત્તમ તાપમાન ડીસામાં ૪૦.૧, રાજકોટ ૩૯.ર, સુરેન્દ્રનગર ૩૯.૮, કંડલા એરપોર્ટ ૩૮ પોરબંદરમાં ૩૩.૬ ડીગ્રી મહત્તમ તાપમાન નોંધાયુ હતું.\nજામનગર : આજનું હવામાન ૩ર.પ મહત્તમ, ૩ર.પ મહત્તમ રર૪ લઘુતમ ૮૯ ટકા વાતાવરણમાં ભેજનું પ્રમાણ ૧૧.૭ પ્રતિ કલાક પવનની ગતિ રહી હતી.\nફસાયેલા કામદારોની મદદ માટે અલ્હાબાદના સાંસદની મોરબી-કચ્છના સાંસદ વિનોદ ચાવડાને અપીલ\nભુજ, તા. ૯ અલ્હાબાદના સાંસદ રીટા બહુગુણા જોષીએ મોરબી-કચ્છના સાંસદ વિનોદ ચાવડાને ફોન કરીને મદદરૂપ બનવા અપીલ કરી છે.\nકોરોના મહામારીને લઇને રાજયમાં સરકાર અને જન પ્રતિનિધિઓ એલર્ટ છે તેવી વાસ્તવીક ઘટના સામે આવી છે, અલ્હાબાદના સાંસદ શ્રી રીટા બહુગુણા જોષીનો કચ્છના સાંસદ શ્રી વિનોદ ચાવડાનો ટેલીફોનીક સંપર્ક કરી સાંધી સીમેન્ટ, સાંધીપુરમ વાયોર અબડાસામાં તેમના મત વિસ્તારના ૩૦૦થી વધુ કામદારો ફસાયેલ છે અને તેમને કોઇ સવલત નથી મળી તેવો ફોન કોલ આવતા તેઓ તરત અબડાસા પ્રાંત અધિકારીશ્રી ઝાલાનો સંપર્ક કરી વિગતવાર જણાવતા તેમણે તરત પોતાની ટીમ સાંધીપુરમ મોકલાવી તપાસ કરી હતી. સાંધી સીમેન્ટના જવાબદાર પદાધિકારીઓ તથા તેમના પેટા કોન્ટ્રાકર શ્રી બ્રિજેશ નિસાદ પાસેથી પૂરી વિગત મેળવી હતી. ૩૦૦ મજૂરો એકદમ સહી સલામત છે તેમનું મેડીકલ ચેકઅપ રેગ્યુલર થયેલ છે. તેમને પૂરતું રાશન આપવામાં આવેલ છે અને તેમને પોતાના તન જવાનું હોઇ તેમણે સાંસદશ્રીને રજુઆત કરી હતી. પરંતુ હાલના લોકડાઉનમાં તેમને વતન મોકલવાનું શકય જ ન હોવાથી તેમને સમજાવવામાં આવેલ છે. જેવો મેજીસ્ટ્રેટનો જવાબ લેખીત અને ટેલીફોનીક મળતા સાંસદે પૂરી માહિતી સાંસદશ્રી રીટા બહુગુણા જોષીને આપી દરેક વ્યકિતઓની ગુજરાત સરકાર પૂરતો ખ્યાલ અને ખેવના રાખે છે તેમ જણાવ્યું હતું અને ૩૦૦ જેટલા મજૂરોને પણ વિશ્વાસ અપાવ્યો હતો કે તેમને કોઇ તકલીફ નહીં થાય અને તેમની સાથે સાંસદશ્રી પણ ટેલીફોનિક સંપર્કમાં રહેશે તેમ સાંસદ વિનોદભાઇએ જણાવ્યું હતું.


ઉદારમતવાદ તરફ આગેકૂચ કરતો મુસ્લિમ દેશ – વેબગુર્જરી\nઉદારમતવાદ તરફ આગેકૂચ કરતો મુસ્લિમ દેશ\nWeb Gurjari January 13, 2022 LeaveaComment on ઉદારમતવાદ તરફ આગેકૂચ કરતો મુસ્લિમ દેશ\nઅખાતી દેશો તરીકે ઓળખાતા સાત આરબ દેશોના સમૂહ પૈકીનો એક સંયુક્ત આરબ અમીરાત (યુ.એ.ઈ.) આજકાલ જુદા કારણસર સમાચારમાં છે. ઈસ્લામ રાજધર્મ તરીકે સ્વીકૃત છે એવા આ દેશમાં સાપ્તાહિક રજા દર શુક્રવારે હોય છે. ઈસુના નવા વરસથી હવે અહીં કેવળ સાડા ચાર દિવસનું સપ્તાહ અમલી બનશે. એટલે કે સાત દિવસના સપ્તાહમાંથી કામકાજના દિવસો માત્ર સાડા ચાર હશે, અને બાકીના અઢી દિવસ સપ્તાહાંત ગણાશે. એ મુજબ સોમથી ગુરુવાર દરમિયાન કામના કલાકો સવારના 7.30થી બપોરના 3.30 સુધીના રહેશે. અગાઉ શુક્રવારે રજા આપવામાં આવતી હતી તેને બદલે શુક્રવારે સવારે 7.30થી બપોરના 12 સુધી કામના કલાકો રહેશે.\nપાંચ દિવસીય સપ્તાહ વૈશ્વિક ધોરણે મહદંશે સ્વીકારાયેલી કાર્યપ્રણાલિ છે. અલબત્ત, જગતની પ્રાચીનતમ પ્રણાલિ સાત દિવસીય સપ્તાહની છે, જેમાં દર રવિવાર રજાનો દિવસ ગણાતો. વીસમી સદીના આરંભથી પાંચ દિવસીય સપ્તાહ અમલી બનવા લાગ્યું, જે ધીમે ધીમે સર્વસ્વીકૃત બનતું રહ્યું. સતત વધતા જતા ઔદ્યોગિકરણને પગલે ઊભી થયેલી ચોવીસ કલાક સતત ચાલતી પાળીની કાર્યપ્રણાલિએ લોકોની જીવનશૈલીમાં ધરમૂળથી પરિવર્તન આણ્યું. વિપરીત શારિરીક અને માનસિક પરિસ્થિતિનો ભોગ અનેક કામદારો બનતા રહ્યા. ઔદ્યોગિકરણ અને ઉત્પાદકતાનું એ અનિવાર્ય અનિષ્ટ હતું.\n2020 અને 2021નાં વર્ષમાં કોવિડની મહામારી વિશ્વભરમાં છવાયેલી રહી. તેને પગલે ‘વર્ક ફ્રોમ હોમ’ એટલે કે ઘેર રહીને કામ કરવાની પ્રણાલિ સ્વીકૃત બની. વિચારવામાં સારી લાગે એવી આ પદ્ધતિના ઘણા ગેરલાભ જોવા મળ્યા. ઘેર હોવા છતાં કામને લઈને ઊભી થતી તાણ, તેને પગલે ડહોળાતું કૌટુંબિક વાતાવરણ, ઑનલાઈન મિટીંગમાં ફરજિયાત ઉપસ્થિતિ વગેરે પરિબળોને કારણે બહુ ઝડપથી તેનું આકર્ષણ ઓસરવા લાગ્યું, પણ કોવિડને કારણે તેના સિવાય છૂટકો ન હતો.\nયુ.એ.ઈ. સાડા ચાર દિવસનું સપ્તાહ ઘોષિત કરનાર કદાચ વિશ્વનો સૌ પ્રથમ દેશ હશે. બે મુખ્ય હેતુ પાર પાડવાની તેની નેમ છે. એક તો શનિ-રવિનો સપ્તાહાંત હોય એવા દેશોની કાર્યપ્રણાલિની હરોળમાં તે આવી શકે અને બીજો સૌથી અગત્યનો હેતુ કામદારોની ઉત્પાદકતા વધારવાનો તેમજ કાર્ય- જીવન વચ્ચેના સંતુલનને બહેતર બનાવવાનો છે.\nઈન્ગ્લેન્‍ડ અને અમેરિકા જેવા દેશોમાં કોવિડની મહામારી દરમિયાન 2021માં ‘ધ ગ્રેટ રેઝિગ્નેશન’ અથવા ‘ધ બીગ ક્વીટ’ તરીકે ઓળખાવાયેલી ઘટનાએ આકાર લીધો. કહેવાય છે કે આ દેશની સરકારે કોવિડની મહામારીમાં કામદારોને રક્ષણ પૂરું પાડવાનો ઈનકાર કર્યો. વધતી જતી કિંમતોની સામે વેતનમાં વૃદ્ધિ કરવામાં ન આવી. તેને પરિણામે અનેક લોકોએ સ્વૈચ્છિક રીતે રાજીનામાં મૂક્યાં અને નોકરીનો ત્યાગ કર્યો. આનો અર્થ એવો હરગીઝ નહોતો કે કોવિડ પહેલાંના સમયગાળામાં કામદારોને માનસિક તાણ નહોતી. વ્યક્તિગત જીવન અને કામના કલાકો વચ્ચે સંતુલન જાળવવાનું અતિ મુશ્કેલ જણાઈ રહ્યું હતું અને એવામાં કોવિડ ત્રાટક્યો.\nઆવા વાતાવરણમાં યુ.એ.ઈ. સરકારનું આ પગલું આવકારદાયક અવશ્ય કહી શકાય. જો કે, એ કેવાં પરિણામ લાવે છે એ સમય કહેશે. અગાઉ આઈસલેન્‍ડમાં 2015થી 2019 દરમિયાન ચાર દિવસનું કાર્યસપ્તાહ કરવાનો અખતરો સફળતાપૂર્વક કરવામાં આવ્યો હતો. તેમાં જણાયું હતું કે આરામના સુનિશ્ચિત કલાકો કામદારોની ઉત્પાદકતામાં વધારો કરે છે અને એ દરમિયાન તેઓ તાજામાજા થઈ જતા હોવાથી બહેતર રીતે કામ કરી શકે છે. એવી પણ એક ગણતરી છે કે આરામના વધુ દિવસોનો અર્થ છે પ્રવાસન, રમતગમત, મનોરંજન તેમજ આ પ્રકારનાં અન્ય ક્ષેત્રનો વધુ વિકાસ.\nપરિવર્તક નિર્ણયની યુ.એ.ઈ.માં જાણે કે મોસમ હોય એવો માહોલ છે. આવો બીજો નિર્ણય છે ફિલ્મો પરની સેન્‍સરશીપને ખતમ કરવાનો નિર્ણય. હવેથી 21+ ની નવી શ્રેણી દાખલ કરવામાં આવશે, જેમાં આંતરરાષ્ટ્રીય ફિલ્મોમાં દેખાડવામાં આવતાં ‘વાંધાજનક’ દૃશ્યો એમનાં એમ રાખવામાં આવશે. મુસ્લિમ પર્સનલ કાનૂનમાં પણ આ દેશ છૂટછાટ મૂકી રહ્યો છે. અગાઉ 2019માં યુ.એ.ઈ.એ ઈઝરાયલ સાથે શાંતિકરાર કરીને તેની સાથેના સંબંધોને સામાન્ય કર્યા. ભારતીય મૂળના પુષ્કળ લોકો યુ.એ.ઈ.માં વસે છે અને કામ કરે છે. વિદેશીઓને આકર્ષવા માટે યુ.એ.ઈ.એ ‘ગોલ્ડન વીઝા’ તરીકે ઓળખાતા લાંબા ગાળાના નિવાસી વીઝાની પ્રણાલિને અમલી બનાવી છે. એ મુજબ આ વીઝાધારકો કોઈ પણ જાતના સ્પોન્‍સર વિના યુ.એ.ઈ.માં રહી શકે, કામ કરી શકે યા અભ્યાસ કરી શકે છે, તેમજ પોતાના વ્યવસાય પર સુવાંગ માલિકી ધરાવી શકે છે.\nતેલ પર નિર્ભર પોતાના દેશની અર્થવ્યવસ્થાને ધીમે ધીમે અન્ય ક્ષેત્રે વાળીને વ્યક્તિગત તેમજ વિદેશી રોકાણોને આકર્ષવા માટે આ ફેરફાર થઈ રહ્યા છે. આ પગલાં આવકારદાયક કહી શકાય. ખાસ કરીને યુ.એ.ઈ. જેવો મુસ્લિમ ધર્મકેન્‍દ્રી દેશ ધીમે ધીમે ઉદારમતવાદી વિચારધારા તરફ ઝુકાવ વધારે એ એવા અન્ય દેશો માટે પણ ઉદાહરણરૂપ બની શકે એવી શક્યતાને અવગણી શકાય નહીં.\nઆ અગાઉ, અખાતી દેશના સમૂહ પૈકીના એક એવા સાઉદી અરેબિયાએ ફિલ્મો પરનો પ્રતિબંધ ૨૦૧૮માં ઉઠાવી લીધો હતો. ૧૯૮૩થી ૨૦૧૮ના સાડા ત્રણ દાયકાના સમયગાળા દરમિયાન અહીં ફિલ્મ સાવ પ્રતિબંધિત હતી. પ્રતિબંધ ઉઠાવાયા પછી હવે ફિલ્મ ફેસ્ટીવલ યોજાઈ રહ્યા છે.\nસરકાર કદાચ પોતાના કોઈ સ્વાર્થને લઈને પણ ઉદારમત તરફ ઝુકાવ વધારી રહી હોય તો એ ખોટું નથી, કેમ કે, ઉદારમતવાદથી સરવાળે નાગરિકોને જ લાભ થવાનો છે. ધાર્મિક રૂઢિચુસ્તતા અને કટ્ટરતા માટે વગોવાયેલા એવા મુસ્લિમ ધર્મને રાજ્યધર્મ તરીકે સ્વીકારેલા આ દેશો એક યા બીજા કારણસર ધાર્મિક બંધનોને શિથિલ કરે અને ઉદારમતવાદી વલણ અપનાવતા થાય એ આવકારદાયક ઘટના કહી શકાય. બીજી તરફ આપણા દેશમાં જ, ઉદારમતવાદ માટે જાણીતા એવા હિન્‍દુ ધર્મમાં રાજકીય એજન્‍ડા હેઠળ કટ્ટરતાવાદને પ્રોત્સાહન મળી રહ્યું છે એ પણ કેવી વક્રતા!\n‘ગુજરાતમિત્ર’માં લેખકની કૉલમ ‘ફિર દેખો યારોં’માં ૦૬-૦૧ –૨૦૨૨ના રોજમાં આ લેખ પ્રકાશિત થયો હતો.\nભારતીય શાસ્ત્રનું આધુનિક દર્શન : સામવેદ – ૪૧ →\n← ભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૭૩ – વાયવ્ય સરહદ પ્રાંત અને બલૂચિસ્તાન


Mandira Bedi Birthday Special: Know Some Interesting Facts About The Actress | શાંતિના રોલથી દરેક ઘરમાં ફેમસ થઈ હતી, કરિયર માટે લગ્નના 11 વર્ષ સુધી માતા નહોતી બની - Divya Bhaskar\nમંદિરા બેદી 48 વર્ષની થઈ:શાંતિના રોલથી દરેક ઘરમાં ફેમસ થઈ હતી, કરિયર માટે લગ્નના 11 વર્ષ સુધી માતા નહોતી બની\nમંદિરાએ જુલાઈ 2020માં એક દીકરી દત્તક લીધી અને તેનું નામ તારા રાખ્યું છે\nએક્ટ્રેસ, મોડલ, ફેશન ડિઝાઈનર અને ટીવી પ્રેજન્ટેટર મંદિરા બેદી 48 વર્ષની થઈ ગઈ છે. તેનો જન્મ 15 એપ્રિલ 1972ના રોજ કોલકાતામાં થયો હતો. મંદિરાના પિતાનું નામ વીરેન્દ્ર સિંહ બેદી અને માતાનું નામ ગીતા બેદી છે. તેને ખાસ કરીને 90ના દાયકામાં ટીવી શો શાંતિની લીડ રોલ તરીકે જાણવામાં આવે છે.\nઆ પારિવારિક શોમાં મંદિરાએ એક એવી છોકરીનો રોલ પ્લે કર્યો હતો, જે પોતાના હકની લડાઈ લડે છે. આ શોમાં મંદિરા બેદી ઘર-ઘરમાં શાંતિના નામથી ફેમસ થઇ ગઈ હતી. એ પછી મંદિર બેદીએ ‘ઔરત’ અને ‘ક્યોંકિ સાસ ભી કભી બહુ’થી જેવી અમુક સિરિયલ્સમાં કામ કર્યું.\nIPLનું કવરેજ કરી ચૂકી છે\nશાંતિમાં ગ્લેમરથી દૂર રહેનારી મંદિરા બેદી આજે પોતાની સ્ટાઈલ અને ગ્લેમરસ અંદાજથી ફેમસ છે. તેણે IPL સીઝન-3નું કવરેજ કર્યું હતું. આ દરમિયાન તેણે પહેરેલી સાડીઓ ઘણી પોપ્યુલર બની હતી. 2014માં તેણે પોતાનો સાડી સ્ટોર પણ લોન્ચ કર્યો હતો.\nવેલેન્ટાઈન્સ ડે પર લગ્ન કર્યા હતા\nમંદિરાએ પ્રેમનાં પ્રતિકનો દિવસ એટલે કે વેલેન્ટાઈન્સ ડેના દિવસે લગ્ન કર્યા હતા. 14 ફેબ્રુઆરી, 1999ના રોજ તેણે ફિલ્મમેકર રાજ કૌશલ સાથે ફેરા ફર્યા. તેના દીકરાનો જન્મ 19 જૂન, 2011ના રોજ થયો હતો. કરિયર માટે મંદિરા લગ્નના 11 વર્ષ પછી માતા બની હતી. તેણે દીકરાનું નામ વીર રાખ્યું છે. એ પછી મંદિરાએ જુલાઈ 2020માં એક દીકરી દત્તક લીધી અને તેનું નામ તારા રાખ્યું છે.\n48 વર્ષની ઉંમરે પણ પોતાને ફિટ રાખે છે\nમંદિરા તેના કામ અને ફિટનેસ એ બંને વચ્ચે બેલેન્સ રાખે છે. આથી જ તે આ ઉંમરે પણ વધારે ફિટ છે. મંદિરાનો આ લુક રેગ્યુલર વર્કઆઉટ અને ફિટનેસને માટે ડેડિકેશનને લીધે મળ્યો છે. મંદિરાના ઇન્સ્ટાગ્રામ પર નજર નાખીએ તો એવા ઘણા ફોટોઝ મળશે, જેમાં તે વર્કઆઉટ કરતી દેખાશે.\nએક ઇન્ટરવ્યૂમાં મંદિરાએ કહ્યું હતું, ‘મારી ફિટનેસનું સિક્રેટ રોજ આશરે 10 કિમીની દોડ છે. હું જ્યાં પણ જઉં છું ત્યાં મારા સ્પોર્ટ્સ શૂઝ સાથે રાખું છું. હોટેલ કે ગમે ત્યાં રોકાવું ત્યાં પણ દોડવાનું ચૂકતી નથી.’\nઆપવીતી: જિમી શેરગિલના વેબ શોનો આર્ટ અસિસ્ટન્ટ કોરોના પોઝિટિવ, પણ2દિવસથી ક્યાંય સારવાર મળી નથી\nભારત217-10 137-5 (59.5)


રંગ પ્રેમનો | Gujarati Romance Story | Mittal Purohit\n5 mins 6475mins 647\nGujarati Story : #1990 Gujarati Story Romance : #309\nlove son past heart\n'હેપી એનીવર્સરી ટુ માય લવ'...' એમ કહીને અંકુશે સ્નેહાને વ્હાલથી કપાળ પર ચુંબન કર્યુ, ત્યારે સ્નેહાને યાદ આવ્યું કે આજે એમની લગ્ન તારીખ છે. કહેવાય છે કે લાગણીઓના પૂરમાં વહેવા માટે ક્યારેય કોઈ નદીની જરુર નથી પડતી, બસ જ્યાં લાગણીનો વહેણ દેખાય ત્યાં એ વહેવા માંડે. બસ, એવું જ કંઈક સ્નેહાના જીવનમાં પણ નામ પ્રમાણે જ એ સ્નેહ નીતરતું ઝરણું. જ્યાં થોડી ઘણી ય લાગણી કે આત્મીયતા દેખાય ત્યાં આ ઝરણું વહેવા લાગે. એણે ક્યારેય કોઈ માટે ખોટું વિચાર્યું નથી એટલે જ એ આજ સુખી જીવન જીવે છે.\nએની પાસે સારું ઘર, પ્રેમાળ અને તેની ખૂબ સંભાળ રાખતો પતિ એના પ્રત્યે માન અને પ્રેમ રાખનારા સ્વજનો અને એથીય વધુ તો ઘરને ગોકુળ બનાવતો એનો દીકરો ક્રિશ... બસ હવે સુખની વ્યાખ્યામાં કંઈ ખૂટતું નથી. અંકુશ સ્નેહાને એટલો બધો પ્રેમ કરતો કે સ્નેહાને પોતાના નસીબ પર ગર્વ થતો. અંકુશે સ્નેહાને સાંજે તૈયાર રહેવાનું કહી એ ઓફીસ જવા રવાના થયો. સ્નેહા પોતાના અને અંકુશના પ્રેમને વાગોળવા લાગી. કેટલું બધું ગુમાવીને, કેટલું બધું સહન કરીને આજે એક સુખી જીવન જીવી રહી છે. સ્નેહા ભૂતકાળમાં ખોવાઈ ગઈ.\nબરાબર બાર વર્ષ થયા આ વાતને. પોતાની સુંદરતા પાછળ અનેક મજનુ કૉલેજમાં ઘુમતા એ વાતનો સ્નેહાને થોડો ગર્વ હતો. એ પોતાની બહેનપણીઓને મજાક સમયે કહેતી પણ, 'આવા મજનુ નહીં પણ મારો રાજકુમાર જે આવશે એ લાખોમાં એક હશે. મારા મમ્મી-પપ્પા મારા એ રાજકુમારને ગમે ત્યાંથી શોધી લાવશે. હું એમની ખૂબ લાડકી ...' અને કેટલીય બહેનપણીઓને સ્નેહાના નસીબ પર ઈર્ષા થઈ આવતી.\nએકવાર કૉલેજમાં એન્યુઅલ પ્રોગ્રામ રાખવામાં આવ્યો. ગામમાંથી ઘણાં લોકો પોગ્રામ જોવા આવ્યા. જેમાં અંકુશ પણ હતો, એની નજર સ્નેહા પર પડી અને એને પહેલી નજરે જ સ્નેહા ગમી ગઈ. એણે મનોમન સ્નેહાને પોતાની દિલની રાણી બનાવી લીધી. અંકુશ એક ખ્યાતનામ પરિવારનો બ્રાહ્મણનો દીકરો. ઘરમાં સૌનો લાડલો. પપ્પાના બિઝનેસમાં હમણાં જ જોડાયો હતો. મિત્રો સાથે કૉલેજ ગયો અને ત્યાં પોતાની ઊંઘ, શાંતિ અને દિલ સ્નેહા પાછળ ગુમાવીને આવ્યો. રોજ સ્નેહાને જોવા એની કૉલેજ પાસે ઊભા રહેવુ, એ જ્યાં ટ્યુશન જાય ત્યાં દૂરથી એને જોવી આ જ એનો નિત્યક્રમ બની ગયેલો.\nતો બીજી બાજુ સ્નેહાએ સોની પરિવારની ખૂબ લાડ કોડમાં ઉછરેલી હતી. જેટલી મા-બાપની લાડકી એટલી જ ભાઈની પણ. ખૂબ પુણ્ય કર્યા હોય ત્યારે આવું પ્રેમાળ ઘર મળે..\nધીરે ધીરે હવે સ્નેહાના ધ્યાનમાં પણ આવવા લાગ્યું કે, કોઈ એને પસંદ કરે છે. રોજ એને જોવા કોઈ કલાકો પ્રતીક્ષા કરે છે. હવે જાણે સ્નેહાને ટેવ પડી હતી અંકુશને આમ જોવાની. જોતજોતામાં બે વરસ નીકળી ગયા. ન કોઈ વાત કે ન કોઈ વાયદો. સ્નેહાના ઘરમાં સ્નેહા માટે છોકરાઓ શોધવાની વાત થઈ ત્યારે તેને અંકુશે કરેલ બે વરસના તપનો વિચાર આવ્યો. એને થયું કે, એને પણ એ રીતે અંકુશને જોવાની ટેવ જ નહીં પણ એના પ્રત્યેનો પ્રેમ જ છે. એ બીજા કોઈ સાથે લગ્ન કરી જ કેમ શકે ? એણે પોતાની સહેલી દ્વારા અંકુશ સુધી વાત પહોંચાડી. અંકુશ તો જાણે જગ જીત્યો. એણે સ્નેહાને મળવાના અનેક પ્રયત્નો કર્યા પણ બન્નેનો પ્રેમ એકબીજાને મળી ને જાહેર કરે એ પહેલાં જ બન્ને ના પરિવારજનો દુશ્મન બની ચુક્યા હતા. હવે તો સ્નેહાના અભ્યાસ પર પણ પ્રતિબંધ આવ્યો. બન્નેના પરિવાર એ બન્ને માટે એક દિવાલ બની ઊભા રહ્યા. અંકુશ તો પુરુષ જાત એટલે ઘરાનાની ટોક સિવાય વધુ કંઈ સહન ન કરવું પડ્યું. પણ સ્નેહા માટે તો જાણે ગંભીર ગુનો કર્યો હોય એમ એને મૃત્યુ દંડ કરતાં પણ દર્દનાક જીવન દોર શરુ થયો. એને સતત દોઢ મહિના સુધી ઘરમાં પૂરી રાખવામાં આવી, જેના એક બોલ પર ઘરનાં ઊંચા-નીચા થઈ જતા એ જ સ્નેહાને ઘરમાં, અભ્યાસ, મિત્રો, ફોન આ બધાયનો સંપર્ક બંધ કરાવી સતત પૂરી રાખવામાં આવી.\nસ્નેહાની એક ઝલક જોવા માટે અંકુશની તડપ વધવા લાગી. સતત એના ઘરની સામે તાકી રહેતા અંકુશને 'ખો' દઈને સ્નેહાને એની માસીને ત્યાં મોકલી દેવામાં આવી પણ અંકુશ પણ ક્યાં પાછો પડે તેમ હતો ? એણે માત્ર સ્નેહા વડોદરામાં છે એ જાણ થતાં વડોદરાની દરેક ગલીઓમાં ચક્કર શરુ કર્યાં. છેવટે પૂરા 22 દિવસે એને સ્નેહાની માસીનું ઘર મળ્યું. ત્યાં પણ સતત બે દિવસના તપ પછી એની ઝલક જોવા મળી. સ્નેહાની નજર અંકુશ પર પડી અને એ રડી ગઈ, કોઈ પોતાને આટલુ બધુ ચાહે છે એ વાતથી એનું દુ:ખ ઓછુ થઈ ગયું. પણ ત્યાં ફરી ઘરમાં જાણ થતાં બધાં અંકુશને મારવા ફરી વળ્યાં અને સ્નેહાને હરિદ્વાર મોકલવાનો નિર્ણય થયો. જેમ તેમ કરી મિત્રોની મદદથી અંકુશ બચી તો ગયો પણ સ્નેહા ફરી અદ્રશ્ય. અંકુશને જાણ થઈ કે દિલ્હીથી એની ટ્રેન બદલવાની છે તો એ ત્યાં પહોંચી ગયો અને આ વખતે એ સ્નેહાને મળવામાં સફળ રહ્યો એણે જલદીથી એક ચિઠ્ઠી તેના હાથમાં આપી નીકળી ગયો. સ્નેહા પહેલાં તો ભાગીને લગ્ન કરવા તૈયાર ન હતી પણ, પરિવાર અને અંકુશ બન્નેના પ્રેમ વચ્ચેથી એકની પસંદગી અનિવાર્ય બની. અને એણે અંકુશના નિ:સ્વાર્થ પ્રેમને પસંદ કર્યો.\nભાઈ સાથે બજાર જવાની જિદ્દ કરતાં ઘરનાં એ જવા દીધી. એ ધીમે રહીને ભાઈને ભૂલો પાડી નીકળી ગઈ નક્કી કરેલ સ્થાને. અને બન્ને ત્યાંથી પોતાના નવા જીવનની શરુઆત કરવા આ ભીડથી દૂર જતાં રહ્યા. થોડો સમય બન્ને પરિવાર વચ્ચે મારા-મારી, ગાળોનો વરસાદ, પોલીસના ચક્કર બધું થયું. પણ છેવટે 15-20 દિવસ પછી બન્ને પરત ફર્યા. અંકુશના પરિવારે તો અપનાવી લીધા પણ, એક શરત સાથે કે સ્નેહા ક્યારેય પોતાના પિયરમાં કોઈ સંપર્ક નહી રાખે. પણ સ્નેહાના પિયરના દરવાજા તો એના માટે બંધ જ થઈ ગયા હતા. શરુઆતમા સાસરીમાં પણ ઘણું સાંભળ્યું.\n'ભાગી ને આવ્યા તો સહન કરો, બાપનું ઘર નથી આ,...વગેરે....ત્યારે સ્નેહાને ખૂબ દુખ થતું, રડવું પણ આવતું પણ ક્યાં જઈને રડે ? કોની પાસે રડે ? અંકુશ એને ખૂબ જ સાથ આપતો પણ પિયરની ખોટ ક્યાં પુરી થાય ?\nધીમે ધીમે સ્નેહાએ સાસરીમાં સૌના મન જીતી લીધા. બે વર્ષ પછી એને સારા દિવસો રહ્યા. ગામમાં જ પિયર હોવાથી એ સતત પ્રયત્નો કરતી કે એને સૌ માફ કરી દે. અને આ ચમત્કાર એના આવનાર બાળકે કર્યો, સ્નેહા એ સુંદર પુત્રને જન્મ આપ્યો અને એના પગલે બન્ને પરિવાર એક થઈ આખા ગામમાં પેંડા વહેંચ્યા. ક્રિશના પગલે બન્ને પરિવારમાં ખુશી છવાઈ ગઈ. સ્નેહાને ક્યારેક પોતે દુલ્હન ન બની શકી, એ શણગારના ઓરતા પુરા ન થયાં એનું દુ:ખ થાય પણ સામે ઉભેલી ખુશી જોઈ મન વાળી લેતી.\nડૉરબેલના અચાનક રણકતાં અવાજથી એ વર્તમાનમાં આવી બારણું ખોલતા જ સામે બન્ને પરિવારના બધા સભ્યો ઊભા હતા. અને સ્નેહાને અંકુશ એની એ અધુરી ઇચ્છા પૂર્ણ કરવા પોતાના પિયર મોકલી. એમની 14 મી લગ્નગાંઠ પર એમની પ્રથમ ચોરી બંધાઈ, અંકુશ જાન લઈ વાજતેગાજતે સ્નેહાને ત્યાં પહોંચ્યો અને સ્નેહાના માત-પિતા, ભાઈ-ભાભી એ જે અરમાન હતા એ મુજબ સ્નેહાનું ધામ ધુમથી કન્યાદાન કર્યું. એ શણગાર, એ દુલ્હનનું પાનેતર અને મા-બાપના હાથે કન્યા દાન. સ્નેહાની આંખમાંથી ખુશીના આંસુ નીકળી ગયા. ત્યાં જ અંકુશ બોલ્યો- 'કહ્યું હતું ને કે, તારી બધી ઈચ્છા પુરી કરીશ...લવ યુ સ્નેહા..' અને ક્રિશ પાછળથી આવીને બન્નેને વળગી પડ્યો. પિયરિયા- જાનૈયા બધા જ બોલી ઉઠ્યાં...\n" લે જાયેંગે, લે જાયેંગે, દિલવાલે દુલ્હનિયા જાયેંગે " ......!


મક્કા મસ્જિદના બ્લાસ્ટના દિવસે ૩ બોમ્બ પણ મળ્યા\nબ્લાસ્ટ વેળા પાંચ હજાર લોકો મસ્જિદમાં હતાઃ બપોરે મોબાઇલ મારફતે બ્લાસ્ટ થતાં અંધાધુંધી ફેલાઈ\nહૈદરાબાદ,તા. ૧૬: હૈદરાબાદમાં ઐતિહાસિક મક્કા મસ્જિદમાં ૧૮મી મે ૨૦૦૭ના દિવસે બપોરે શુક્રવારના દિવસે નમાઝ વેળા બ્લાસ્ટ કરવામાં આવ્યો હતો. મોબાઇલ સુચન પર આધારિત પાઈપ બોમ્બથી આ બ્લાસ્ટ કરવામાં આવ્યો હતો. બ્લાસ્ટ થયો ત્યારે મસ્જિદમાં પાંચ હજાર લોકો હતા. આ બોમ્બ મસ્જિદમાં સંગમરમરની બેંચની નીચે ગોઠવવામાં આવ્યો હતો. બ્લાસ્ટમાં નવ લોકોના મોત થઈ ગયા હતા અને ૫૮ લોકો ઘાયલ થયા હતા. બ્લાસ્ટ બાદ હિંસક પ્રદર્શન થયા હતા જેમાં કેટલાક લોકોના મોત પોલીસ ગોળીબારમાં થયા હતા. તપાસ કરવામાં આવતા મક્કા મસ્જિદમાં બીજા ત્રણ બોમ્બ મળી આવ્યા હતા. જે પૈકીના બે બોમ્બ વજુખાનાની નજીક મળ્યા હતા અને એક બોમ્બ મસ્જિદની દિવાલ નજીક મળી આવ્યો હતો. આ મામલામાં હિંદુ આંતકવાદી સંગઠનને લઈને આક્ષેપબાજી બાદ તપાસ હાથ ધરવામાં આવી હતી. શરૂઆતમાં હિંદુ ત્રાસવાદીની સંડોવણી હોવાનો આક્ષેપ થતા દેશભરમાં ખળભળાટ મચી ગયો હતો. બ્લાસ્ટ કેસમાં અસીમાનંદ હાલમાં જામીન પર હતા. કોર્ટે આજે તમામને જામીન આપી દીધા હતા. જોકે તેમના ઉપર કેટલીક શર્તો મુકવામાં આવી છે. શરૂઆતમાં આ કેસમાં સ્થાનિક પોલીસે તપાસ હાથ ધરી હતી. ત્યારબાદ આ કેસને સીબીઆઈને સોંપવામાં આવ્યો હતો. સીબીઆઈએ આ કેસમાં ચાર્જશીટ દાખલ કરી હતી. ૨૦૧૧માં આ કેસ સીબીઆઈ પાસેથી લઈને એનઆઈએને સોંપાયો હતો. દસ લોકો આમા આરોપી તરીકે હતા. જેમાં કેટલાક હિંદુ સંગઠન સાથે સંબંધ હોવાની વાત થઈ હતી. રાજસ્થાન કોર્ટે થોડાક સમય પહેલા એક મહત્વનો ચુકાદો આપ્યો હતો જેમાં અજમેર દરગાહ કેસમાં ગુપ્તા અને અન્યોને કારાવાસની સજા કરવામાં આવી હતી.\nકોણ કોણ નિર્દોષ.....\nમક્કા મસ્જિદ બ્લાસ્ટ કેસમાં આજે ચુકાદો આપવામાં આવ્યો હતો. કયા કયા આરોપી નિર્દોષ છુટ્યા છે તે નીચે મુજબ છે.\n સ્વામી અસીમાનંદ ઉર્ફે નાબાકુમાર સરકાર (નિર્દોષ)\n ભરત મોહનલાલ રાતેશ્વર ઉર્ફે ભરતભાઈ (નિર્દોષ)\n રાજેન્દ્ર ચૌધરી (નિર્દોષ)\n દેવેન્દ્ર ગુપ્તા (નિર્દોષ)\n લોકેશ શર્મા (નિર્દોષ)\nસુખસાગર સોસાયટીમાં બીજા માળેથી પડી જતાં રજપૂત મહિલા જયશ્રીબેનના પ્રાણ નીકળી ગયા access_time 4:23 pm IST\nધોરાજી સ્વામીનારાયણ મંદિરનો ૩૪ મો પાટોત્સવઃ શ્રીમદ સત્સંગી જીવન પ્રથમ પ્રકરણ જ્ઞાનયજ્ઞ access_time 1:03 pm IST\nદરરોજ ૧૦ હજાર વાહનો પસાર થતા હશે તે રસ્તાને નેશનલ હાઇ-વેનો દરજજો access_time 4:07 pm IST\nઆણંદના સરદારગંજની બાજુમાં બુસ કંપનીના ત્રણ દુકાનોમાંથી નકલી સ્પેરપાર્ટ મળી આવ્યા access_time 4:32 pm IST\nરાજસ્થાન-કોલક્તા નાઇટની વચ્ચે મેચનો તખ્તો તૈયાર થયો access_time 2:18 pm IST


local body polls Amit Chavda and Paresh Dhanani resign High Command accepts resignation ag– News18 Gujarati\nકારમાં પરાજય પછી અમિત ચાવડા અને પરેશ ધાનાણીનું રાજીનામું, હાઇકમાન્ડે રાજીનામાં સ્વીકાર્યા\nUpdated: March 2, 2021, 6:13 PM IST\nકારમા પરાજય પછી અમિત ચાવડા અને પરેશ ધાનાણીનું રાજીનામું\nમાર્ચના અંત સુધીમાં નવા પ્રમુખની પસંદગી કરવામાં આવશે ત્યાં સુધી અમિત ચાવડા કાર્યકારી અધ્યક્ષ તરીકે કામ કરશે\nLast Updated: March 2, 2021, 6:13 PM IST\nગાંધીનગર : ગુજરાતમાં સ્થાનિક સ્વરાજ્ય ચૂંટણી (Gujarat Local body polss)માં કૉંગ્રેસના સુપડા સાફ થયા બાદ ગુજરાત કૉંગ્રેસ પ્રદેશ અધ્યક્ષ અમિત ચાવડા (Amit Chavda)એ પ્રમુખ પદેથી અને પરેશ ધાનાણીએ (Paresh Dhanani)વિપક્ષના નેતા પદેથી રાજીનામું (Resignation) ધરી દીધું છે. તેમણે હારની જવાબદારી સ્વીકારીને રાજીનામું આપ્યું છે. આ અંગે તેમણે હાઇકમાન્ડને જાણ કરી દીધી છે. હાઇકમાન્ડે તેમના રાજીનામાં સ્વીકારી લીધા છે. માર્ચના અંત સુધીમાં નવા પ્રમુખની પસંદગી કરવામાં આવશે. ત્યાં સુધી અમિત ચાવડા કાર્યકારી અધ્યક્ષ તરીકે કામ કરશે.\nઅમિત ચાવડાએ કહ્યું હતું કે ગુજરાતની સ્થાનિક સ્વરાજની ચૂંટણીમાં આજે આવેલા પરિણામો અમારી અપેક્ષાથી સાવ વિપરિત છે. પાર્ટીના અધ્યક્ષ તરીકે હારની જવાબદારીનો સ્વીકાર કરું છું. કોંગ્રેસ અધ્યક્ષા સોનિયા ગાંધીને મેં રાજીનામું મોકલી આપ્યું છે. આવનાર દિવસોમાં પાર્ટીના એક કાર્યકર્તા તરીકે એક સૈનિક તરીકે પાર્ટીના બધા જ કાર્યકર્તા સાથે રહીને 2022માં ગુજરાત વિધાનસભામાં કોંગ્રેસનો તિરંગો લહેરાય, સામાન્ય જન શાસન હોય, લોકોની ચિંતા કરનારી સરકાર હોય. લોકોના હક અને અધિકાર મળી તેની લડાઇ લડતા રહીશું.\nઆ પણ વાંચો - આઝાદી પછી પ્રથમ વખત વાંકાનેર તાલુકા પંચાયત પર ભાજપનો ભગવો લહેરાયો\nગુજરાતના છ મહાનગરપાલિકા (Gujarat Corporation elections)ની ચૂંટણીમાં માઠા પરિણામ બાદ કૉંગ્રેસ પાર્ટી (Congress Party)ને આશા હતી કે તાલુકા-જિલ્લા અને નગરપાલિકાની ચૂંટણીમાં કૉંગ્રેસ પાર્ટી સારું પ્રદર્શન કરશે. જોકે, પરિણામો તેમની ગણતરીથી બિલકુલ ઉલટા આવ્યા છે. ઉલ્લેખનીય છે કે આઝાદી બાદ સ્થાનિક સ્વરાજની ચૂંટણીમાં પ્રથમ વખત કૉંગ્રેસ પાર્ટી ભૂંડી રીતે હારી છે.\nપરેશ ધાનાણીના ગઢમાં ગાબડું\nઅમરેલી નગરપાલિકાના વોર્ડ નંબર-10માં કૉંગ્રેસની કારમાં હાર થઈ છે. આ વોર્ડ વિપક્ષ નેતા પરેશ ધાનાણીનો ગઢ છે. વિપક્ષ નેતા પરેશ ધાનાણી આ વોર્ડમાં રહે છે. વોર્ડ નંબર 10માં ચાર બેઠકમાંથી ત્રણ બેઠક ભારતીય જનતા પાર્ટીએ જીતી લીધી છે, જ્યારે કૉંગ્રેસના એક ઉમેદવારની જીત થઈ છે.\nઅમરેલીમાં કૉંગ્રેસની હાર સાથે સાથે અહીં ત્રણ બેઠક પર આપના ઉમેદારોની જીત થઈ છે. જેમાં અમરેલી જિલ્લા પંચાયતની એક બેઠક પર આપના ઉમેદવારની જીત થઈ છે. આપના ઉમેદવારે ભારતીય જનતા પાર્ટીના પૂર્વ ધારાસભ્ય મનસુખ ભુવાના પત્નીને હાર આપી છે. આ ઉપરાંત તાલુકા પંચાયતની દેવળીયા અને ભાડેર બેઠક પર આમ આદમી પાર્ટીના ઉમેદવારની જીત થઈ છે.\nFirst published: March 2, 2021, 6:11 PM IST\nDistrict Panchayat Elections 2021\nGujarat Local Body elections voting\nTaluka Panchayat elections 2021


દ.કોરિયા 5G લોન્ચ કરનાર દુનિયાનો પ્રથમ દેશ બન્યો - Sanj Samachar\nદ.કોરિયા 5G લોન્ચ કરનાર દુનિયાનો પ્રથમ દેશ બન્યો\n05 April 2019 02:07 PM\n5G મોબાઇલ નેટવર્ક શરૂ કરવામાં દક્ષિણ કોરીયાએ ઉપલબ્ધિ હાંસીલ કરી છે.3એપ્રિલ, બુધવારના રોજ 11 વાગયે સિયોલ ખાતે 5ૠ સેવા શરૂ કરવામાં આવી છે. જો કે 5G લોન્ચની તારીખ પ એપ્રિલની કરવામાં આવી હતી. પરંતુ અમેરિકી કંપનીઓને માત આપવા માટે તથા દક્ષિણ કોરીયાએ બે દિવસ અગાઉ 5G સેવા શરૂ કરી છે. 4G ની સરખામણીમાં 3G નેટવર્ક 20 ગણી ઝડપ આપશે.\nદક્ષિણ કોરીયાની ટોપ3ટેલીકોમ કંપનીઓ એસકે, કેટી અને એલજી યુપ્લસે રાષ્ટ્રવ્યાપી આ યોજના શરૂ કરી છે. 5G સર્વિસ પહેલી વખત દક્ષિણ કોરીયાના6સેલિબ્રિટી ફોન પર એકટીવ કરી છે. તેના કે-પોપ બેન્ક ઇએકસઓના બે સભ્યોની સાથે ઓલિમ્પિક આઇસ સ્કેટીં હિરો કિમ-યૂના સામેલ છે. આમ સામાન્ય લોકોને શુક્રવારથી આ સેવાનો લાભ મળશે.\nસેમસંગ ગેલેકસી એસ 10 5ૠ મોડલ પહેલી પ નેટવર્કથી શરૂ કરવામાં આવશે. સેમસંગ પણ દક્ષિણ કોરીયાની કંપની છે. સેમસંગે ફેબ્રુઆરીમાં પોતાનો પહેલો પજી સ્માર્ટફોન રજુ કર્યો હતો. તેની કિંમત લગભગ2હજાર ડોલર છે. નિષ્ણાંતો મુજબ, સેમસંગે આ પગલુ પજી હેન્ડસેટ બનાવવાની રેસમાં ઉપલબ્ધી મેળવી છે.


રોકડિયા પાકની કમાણી MFs, રિયલ્ટીમાં સમાણી - NGS Business\nરોકડિયા પાકની કમાણી MFs, રિયલ્ટીમાં સમાણી-કોમોડિટી-અન્ય બજારો-Economic Times Gujarati\nરોકડિયા પાકની કમાણી MFs, રિયલ્ટીમાં સમાણી\n8 Jan 2013, 0905 hrs IST, ET Bureau\nમાધવી સેલી/સુતાનુકા ઘોસલ\nકોલકાતા/અમદાવાદ : રોકડિયા પાક, અનાજના ઊંચા ભાવ અને રોજગાર ગેરંટી યોજનાના કારણે ગ્રામ્ય આવકમાં વધારો થતા ખેડૂતો પણ મ્યુચ્યુઅલ ફંડ, વીમા, રિયલ એસ્ટેટ અને કોમોડિટી ફ્યુચર્સમાં રોકાણ કરતા થયા છે. તેના કારણે નાણાકીય સર્વિસ કંપનીઓ માટે તક સર્જાઈ છે.\nરોકાણ માટે સોના અને ચાંદીને હજુ પણ પ્રાથમિકતા મળે છે, પરંતુ વધુને વધુ ખેડૂતો નાની બચતથી દૂર જઈ રહ્યા છે.\nતેના માટે વિવિધ કારણો જવાબદાર છે. પશ્ચિમ બંગાળમાં ગ્રામ્ય વિસ્તારમાં ચિટ ફંડ લોકપ્રિય બન્યા છે જ્યારે પંજાબના ધનાઢ્ય ખેડૂતો ચંદીગઢ જેવા શહેરોમાં કોમર્શિયલ પ્રોપર્ટી ખરીદવામાં નાણાં રોકી રહ્યા છે.\nઆઈઆઈએમ-અમદાવાદના સેન્ટર ફોર મેનેજમેન્ટ ઇન એગ્રીકલ્ચરના ચેરમેન વિપુલ પૌલે જણાવ્યું હતું કે, કપાસ, હોર્ટિકલ્ચર અને ફુલોની ખેતી જેવા રોકડિયા પાકમાં વળતર વધતા ખેડૂતો રિયલ એસ્ટેટ, સોનું અને અમુક અંશે રિયલ એસ્ટેટમાં રોકાણ કરવા લાગ્યા છે.\nખેડૂતોએ જણાવ્યું હતું કે મહાત્મા ગાંધી રાષ્ટ્રીય ગ્રામીણ રોજગાર ગેરંટી યોજનાના કારણે તેમના પરિવારો રોકાણ માટે નાણાં કમાઈ રહ્યા છે. ઓરિસ્સાના એક 67 વર્ષીય ખેડૂત તાપસ મોહંતી જણાવે છે કે, મારો પુત્ર નરેગા સ્કીમ હેઠળ કામ કરે છે અને તે તેની આવકનો અમુક હિસ્સો મ્યુચ્યુઅલ ફંડમાં રોકે છે.\nમ્યુચ્યુઅલ ફંડ ઉદ્યોગ તેના ગ્રાહકોનો બેઝ વધારવા માટે ગ્રામીણ ભારત પર નજર દોડાવી રહ્યો છે. એક જાણીતી ફાઈનાન્શિયલ કંપનીના સીઈઓએ જણાવ્યું હતું કે, બેન્ક સુવિધા ધરાવતા ગામડા અમારા મુખ્ય લક્ષ્યાંક છે અને અમે ત્યાં મ્યુચ્યુઅલ ફંડ અંગે જાગૃતિ વધારી રહ્યા છીએ.\nવીમા કંપનીઓ પણ આ ટ્રેન્ડથી ઉત્સાહિત છે. બજાજ આલયાન્ઝ લાઈફ ઇન્શ્યોરન્સના એક વરિષ્ઠ અધિકારીએ કહ્યું હતું કે, ગામડાના લોકો પણ પોતાનો વીમો ઉતરાવવા જાગૃત બન્યા છે અને બાળકોના શિક્ષણ કે લગ્ન માટે ભંડોળ એકત્ર કરવા માંગે છે. અમારા પ્રીમિયમનો 67થી 70 ટકા હિસ્સો અત્યારે ગ્રામ્ય ભારતમાંથી આવે છે.\nકેટલાક ધનાઢ્ય ખેડૂતો કોમોડિટી ટ્રેડિંગમાં પણ સક્રિય થયા છે. પેરાડાઈમ કોમોડિટી એડવાઈઝર્સના સીઈઓ બિરેન વકીલે જણાવ્યું હતું કે, ખેડૂતો કોમોડિટી એક્સ્ચેન્જ પર મરી, સરસવ, એરંડો જેવા ઉચ્ચ મૂલ્ય ધરાવતા પાક વેચીને ઘઉં, જવ, મકાઈ વગેરે ખરીદી રહ્યા છે. તેમને ખેતીનો અનુભવ હોવાથી આ એગ્રો-કોમોડિટીમાં રોકાણ કરવામાં આત્મ વિશ્વાસ હોય છે.\nનવા સાધનો તરફ વળતા ખેડૂતોના કારણે બચત યોજનામાં હિસ્સો ઘટ્યો છે . પશ્ચિમ બંગાળમાં ચીટ ફંડ્સ લોકપ્રિય બન્યા છે . ગયા નાણાકીય વર્ષમાં રાજ્યમાં નાની બચતનું પ્રમાણ રૂ .32,000 કરોડથી ઘટીને રૂ .23,000 કરોડ થયું હતું.


The Delta variant will becomeamajor strain worldwide: WHO | ડેલ્ટા વેરિયન્ટ વિશ્વભરમાં મોટો સ્ટ્રેન બની જશે: WHO - Divya Bhaskar\nThe Delta Variant Will Become A Major Strain Worldwide: WHO\nજિનીવા3 મહિનો પહેલા\nકોરોના વાઇરસનો ડેલ્ટા વેરિયન્ટ અત્યાર સુધીમાં 132 દેશમાં ફેલાઇ ચૂક્યો છે. આ દેશોમાં કોરોનાના જે કેસ સામે આવી રહ્યા છે તેમાંથી 80થી 90% ડેલ્ટા વેરિયન્ટના જ છે. આ સંદર્ભે WHOએ ચેતવણી આપી છે કે વધુ ઝડપથી સંક્રમણ ફેલાવતો ડેલ્ટા વેરિયન્ટ ટૂંક સમયમાં વિશ્વભરમાં મોટો સ્ટ્રેન બની જશે.\nઆ વેરિયન્ટના કેસોમાં વૃદ્ધિના પગલે હવે ઓછી ઇમ્યુનિટી ધરાવતા વર્ગે તત્કાળ વેક્સિન લઇ લેવી જોઇએ. સંક્રમણના વધતા દરના પરિણામે હોસ્પિટલમાં દાખલ થવાથી હેલ્થ સિસ્ટમ પર ભારે અસર થઇ રહી છે અને ઘણાં દેશોને જીવનરક્ષક ઓક્સિજનની તત્કાળ જરૂર છે.\nવિશ્વના મોટા ભાગોમાં ખાસ કરીને નિમ્ન અને નિમ્ન-મધ્યમ આવકવાળા લોકોમાં કોરોના ટેસ્ટિંગ રેટ બહુ ઓછો છે. મોટા ભાગના લોકોને એ ખબર નથી પડી રહી કે આ બીમારી કેવી રીતે ફેલાઇ રહી છે અને નવા વેરિયન્ટ આવી રહ્યા છે.\nઅમેરિકામાં નવા દર્દી2લાખ સુધી પહોંચી શકે છે\nઅમેરિકા, જાપાન અને ઇરાનની સ્થિતિ ખરાબ થઇ ચૂકી છે. આ દેશોમાં અત્યાર સુધીના રેકોર્ડ દર્દીઓ સામે આવી રહ્યા છે. અમેરિકામાં 1 લાખથી વધુ દર્દી મળી રહ્યા છે. જાપાનમાં ઓલિમ્પિક્સ બાદથી 20 હજારથી વધુ નવા કેસ આવી રહ્યા છે જ્યારે ઇરાનમાં 40 હજારથી વધુ દર્દી મળી રહ્યા છે. નિષ્ણાતોનું કહેવું છે કે આ દેશોમાં ડેલ્ટા વેરિયન્ટના કારણે કેસ વધ્યા છે. અમેરિકી નિષ્ણાતોના મતે, સ્થિતિ નહીં સુધરે તો અમેરિકામાં નવા દર્દીઓનો આંકડો2લાખ સુધી પહોંચી શકે છે.


Shrenu Parikh: I drove down from Mumbai to Vadodara with all permits\nMay 23, 2020 | 8:32 am IST\nહાલમાં કોરોનાના કારણે ઘણા સેલેબ્સ પોતાના ઘરથી દુર દેશ-વિદેશમાં ફસાયેલા છે. ત્યારે ગુજરાતની રહેવાસી અને ટીવીની ફેમસ અભિનેત્રી શ્રેણુ પરીખ પણ આ જ રીતે ફસાઈ હતી અને હવે તે વડોદરા પોતાના ઘરે પહોંચી ગઈ છે. ત્યારે મીડિયા સમક્ષ તેણે સમગ્ર હકીકત જણાવી હતી. અભિનેત્રીએ કહ્યું કે, 15 માર્ચે હું USAથી આવી ત્યારથી મારા મમ્મી-પપ્પા ચિંતાતુર હતા. મેં પરમિશન માટે ઓનલાઈન અપ્લાય કર્યું હતું. સદનસીબે અમને મહારાષ્ટ્ર અને ગુજરાત તરફથી ટ્રાવેલિંગની પરવાનગી મળી ગઈ.\nઆગળ વાત કરતાં અભિનેત્રી બોલી કે-આ મહિનાની શરૂઆતમાં જ અમને સરકારે ટ્રાવેલિંગની મંજૂરી આપી હતી.6મેના રોજ હું મારા બે મિત્રો સાથે વડોદરા પહોંચી. 20 તારીખે બુધવારે જ મે મારો 14 દિવસનો ક્વૉરન્ટીન સમય પુરો કર્યો. કઈ રીતે પહોંચ્યા એના વિશે વાત કરતાં શ્રેણુ બોલી કે- મેં અને મારી ફ્રેન્ડે વારાફરથી મારી કાર ચલાવી હતી. અમે વહેલી સવારે મુંબઈથી નીકળવા માગતા હતા પરંતુ કારના બે ટાયર પંચર હતા. પંચર કરાવ્યા પછી સવારે લગભગ 9.30ની આસપાસ અમે મુસાફરી શરૂ કરી હતી. બપોર સુધીમાં વડોદરા પહોંચ્યા હતા.\nશ્રેણુએ આગળ જણાવ્યું-ઘરે પહોંચ્યા પછી હું તરત જ સેલ્ફ-ક્વૉરન્ટીન થઈ ગઈ. હું મારા ઘરના પહેલા માળે રહેતી હતી. મારા આવતા પહેલા વડોદરા મ્યુનિસિપલ કોર્પોરેશનના અધિકારીઓને જાણ કરી દેવાઈ હતી. એટલે તેઓ આવીને મારું હેલ્થ ચેકઅપ કરી ગયા હતા. તેમણે નિયમિત રીતે મારી તબિયતનું ફોલોઅપ લીધું હતું.


કેરળથી તામિલનાડુ-કર્ણાટક પહોંચી શકે છે નિપાહ વાયરસ, એલર્ટ જાહેર | Nipah Virus alert, can be reached from Kerala to Tamilnadu-Karnataka - Gujarati Oneindia\nકેરળમાં નિપાહ વાઇરસ સામે આવ્યા પછી હવે તામિલનાડુ અને કર્ણાટકના શહેરોમાં પણ આ વાઇરસ પહોંચે તેવી આશંકા છે. બંને રાજ્યોના ઘણા શહેરોમાં નિપાહ વાઇરસ અંગે એલર્ટ પણ જાહેર કરવામાં આવ્યું છે. કર્ણાટક ઘ્વારા કેરળ બોર્ડરના 8 જિલ્લાઓમાં એલર્ટ જાહેર કર્યું છે. તામિલનાડુના મદુરે અને કોયમ્બતૂરમાં નિપાહ વાઇરસ ખતરાને જોતા અલગથી વોર્ડ પણ બનાવવામાં આવ્યું છે.\nનિપાહ વાયરસથી ત્રસ્ત કેરળવાસી, જાણો લક્ષણો અને બચાવ\nકર્ણાટકના 8 જિલ્લાઓમાં એલર્ટ\nકર્ણાટક સરકારના સ્વાસ્થ્ય વિભાગે નિપાહ વાયરસ અંગે સર્ક્યુલેશન જાહેર કર્યું છે. તેમાં ચામ્રજનગર, મેસૂર, કોડાગુ, દક્ષિણ કન્નડ, ઉત્તર કન્નડ, ઉડુપી શિવમોગા અને ચિકમંગલુર જિલ્લાના પ્રશાશનને તાત્કાલિક બેઠક બોલાવીને કોઈ પણ સ્થિતિ સામે તૈયાર રહેવા માટે જણાવ્યું છે. હોસ્પિટલોમાં કોઈ પણ વ્યક્તિને નિપાહ વાયરસ અંગે સંદેહ થવા પર અલગ વૉર્ડની વ્યવસ્થા રાખવા માટે જણાવવામાં આવ્યું છે.\nતામિલનાડુમાં અલગ વોર્ડ બનાવવામાં આવ્યા\nકેરળમાં નિપાહ વાયરસ અંગે પુષ્ટિ થયા પછી તામિલનાડુ સરકાર ઘ્વારા એલર્ટ જાહેર કરવામાં આવ્યું છે. તામિલનાડુના સ્વાસ્થ્ય મંત્રી વિજય ભાસ્કર ઘ્વારા જણાવવામાં આવ્યું કે સ્વાસ્થ્ય વિભાગ કેરળની સીમા નજીક લાગતા સાત જિલ્લાઓમાં પૂરતા પગલાં લઇ રહી છે. કેરળથી તામિલનાડુ આવી રહેલા બીમાર લોકોની જાંચ કરવામાં આવી રહી છે, જેથી નિપાહ વાયરસના કોઈ પણ ખતરા અંગે માહિતી મેળવી શકાય.\nકેરળમાં નિપાહ વાયરસ અંગે પુષ્ટિ થઇ\nઆપણે જણાવી દઈએ કે કેરળમાં નિપાહ વાયરસ અંગે પુષ્ટિ થઇ ચુકી છે. કેરળમાં નિપાહ વાયરસ મામલો સામે આવ્યા પછી કેન્દ્રીય સ્વાસ્થ્ય મંત્રી હર્ષવર્ધન આ મામલે નજર રાખી રહ્યા છે. તેમને કેરળના સ્વાસ્થ્ય મંત્રીને કેન્દ્ર સરકાર તરફથી દરેક સંભવ સહાયતા આપવાનું આશ્વાશન આપ્યું છે.\nnipah virus tamilnadu karnataka kerala કેરળ તામિલનાડુ કર્ણાટક\nNipah Virus alert, can be reached from Kerala to Tamilnadu-Karnataka